b'\n_START_ARTICLE_\nFDF Friluftscenter Sletten\n_START_SECTION_\nDet ny Sletten\n_START_PARAGRAPH_\nDet ny Sletten er Slettens hovedbygning p\xc3\xa5 skr\xc3\xa5nende terr\xc3\xa6n ved Juls\xc3\xb8._NEWLINE_Hovedbygningen best\xc3\xa5r af en sal med plads til 120 personer, stor br\xc3\xa6ndeovn og klaver. AV-udstyr kan l\xc3\xa5nes efter aftale. To grupperum med hver borde og stole til 30 personer kan sammel\xc3\xa6gges indbyrdes eller med salen. Derudover et k\xc3\xb8kken med kapacitet til 200 personer og mindre opholdsrum for k\xc3\xb8kkenfolk._NEWLINE_I tilknytning til hovedbygningen ligger to hytter med i alt 32 sovepladser i 4-mandsrum. De to af v\xc3\xa6relserne er indrettet handicapvenligt. Derudover er der fire \xc3\xa6ldre hytter med i alt 56 pladser i 4-mandsrum. Alle soverum har h\xc3\xa5ndvask og hvert hus har eget toilet og bad, samt et mindre grupperum. Efter aftale kan l\xc3\xb8se madrasser l\xc3\xa5nes._NEWLINE_Gymnastiksalen p\xc3\xa5 200 m\xc2\xb2 kan lejes med, hvor der bl.a. kan afholdes gudstjenester idet specialdesignet alterparti og kn\xc3\xa6fald kan s\xc3\xa6ttes op. I tilknytning til salen findes toilet- og baderum, samt 2 grupperum. \xc3\x89t med borde og stole, samt \xc3\xa9t med "bl\xc3\xb8de" m\xc3\xb8bler.'